 464. அடங்கா வுளத்தை யளிப்பதச் செருக்கு.  செருக்கு எந்தக் கட்டுப்பாட்டையும் மீறச் செய்யும்.  465. அழியு முடம்பை யளிப்பது மஃதே.  செருக்கினால் உடம்பின் அழிவும் ஏற்படும்.  466. செருக்கினர் தம்மெய்த் திறத்தினைக் காணார்;  செருக்கு உடையவர்கள் தங்களது உண்மையான தகுதியை உணராமல் மிகுதியான தகுதி உடையவராக எண்ணுவர்;  467. தம்பகைத் திறத்தைத் தாழ்த்தியே யெண்ணுவர்;  மேலும் பகைவர்களின் உண்மையான தகுதியை உணராமல் குறைவான தகுதி உடையவராக எண்ணுவர்;